கேள்வி: அபிசேகா விமலவீரா - இளமையும் தனிவாழ்வும் பற்றி விளக்கவும்.
பதில்: அபிசேகா இலங்கையின் காலியில் 11 நவம்பர் 1988 அன்று பிறந்தவர். திரைப்பட இயக்குநரும் பாடலாசிரியரும் எழுத்தாளருமான சுனில் விமலவீராவிற்கும் தமயந்தி விமலவீராவிற்கும் ஒரே மகவாகப் பிறந்தார். தொடக்கக் கல்வியை காலியிலுருந்த புனித இதய கான்வென்ட் பள்ளியில் படித்தார். பின்னர் மிலகிரியாவிலிருந்த புனித பவுல் பெண்கள் பள்ளியில் உயர்நிலைக் கல்வி தொடர்ந்தார். 2006இல் இந்தியாவின் இலக்னோவில் அமைந்திருந்த பட்காண்டே இசை நிகர்நிலைப் பல்கலைக்கழகத்தில் ''சங்கீத விசாரத்'' என்ற பட்டம் பெற்றார். 2013இல் கொழும்புப் பல்கலைக்கழகம்இசையில் இளங்கலைப் பட்டம் பெற்றார். 2019இல் கொழும்புப் பல்கலைக்கழகம் இசைத்துறை விரிவுரையாளராக சேர்ந்தார். தமது சிறு அகவைகளிலேயே ''லகிரு மாடலா'' , ''சாமனலா உயானா'' , ''செல்லம் கெதர'' , ''தெதுன அண்டாவ'' போன்ற சிறுவர் நிகழ்ச்சிகளில் பங்கேற்றுள்ளார். அவரது தந்தையார் பழைய ஆங்கில, சிங்கள,இந்தி பாடல்களை அறிமுகப்படுத்தி அவரது இசை ஆர்வத்திற்கு வித்திட்டார். தம் இசைக் கல்வியைத் தொடர்ந்து 2020இல் இசையில் முதுகலைப் பட்டத்தை இலங்கையின் களனி பல்கலைக்கழகம் பெற்றார். திருமணம் முடித்து அவருக்கு ஃபைரி அபிலாசுயா ஆலககூன் என்ற பெயருள்ள மகள் உள்ளார். தோல் அழகு சாதனங்கள் தயாரிக்கும் வணிக முயற்சியிலும் ஈடுபட்டுள்ளார்.